โรงกลั่น..วงแตก..!?
หุ้นโรงกลั่น..ดูชักไม่น่าไว้วางใจซะแล้ว.!? จากความคาดหวังว่าตัวเลข “กำไรจะเบ่งบาน” ขานรับราคาน้ำมันที่ปรับขึ้นและกำไรจากสต๊อกน้ำมันแต่ละค่ายคงไม่น้อยทีเดียว หลังจากไตรมาส 2/61 โชว์ตัวเลขแดงกันทุกค่าย ดังนั้นไตรมาส 3/61 สมควรต้องมีกำไร.!!??
4 พ.ย. 2561

สำนักข่าวรัชดา
หุ้นโรงกลั่น..ดูชักไม่น่าไว้วางใจซะแล้ว.!? จากความคาดหวังว่าตัวเลข “กำไรจะเบ่งบาน” ขานรับราคาน้ำมันที่ปรับขึ้นและกำไรจากสต๊อกน้ำมันแต่ละค่ายคงไม่น้อยทีเดียว หลังจากไตรมาส 2/61 โชว์ตัวเลขแดงกันทุกค่าย ดังนั้นไตรมาส 3/61 สมควรต้องมีกำไร.!!??
ล่าสุดบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ทำเอาวงแตก! เมื่อประกาศงบไตรมาส 3/61 ออกมาพาเงิบกันเป็นแถว ด้วยตัวเลขกำไรสุทธิ 1,248 ล้านบาท ลดลงเกือบเท่าตัว เทียบกับไตรมาสเดียวกันปีก่อนที่ทำได้ 2,323 ล้านบาท
หนักไปกว่านั้น “ค่าการกลั่น” ที่หลายฝ่ายมองการณ์ไกลไม่ต่ำ 10-12 เหรียญสหรัฐต่อบาร์เรล แต่เอาเข้าจริงค่าการกลั่นลดฮวบ ลงมาอยู่ที่ 6.34 เหรียญสหรัฐต่อบาร์เรล จากไตรมาสเดียวปีก่อน ค่าการกลั่นอยู่ที่ระดับ 10.51 เหรียญสหรัฐต่อบาร์เรล
นั่นทำให้กำไรขั้นต้นลดเหลือ 1,341 ล้านบาท จากไตรมาสเดียวกันปีก่อน 3,700 ล้านบาท ทั้งที่รายได้รวมไม่แตกต่างกันคือระดับ 52,000 ล้านบาท และมีกำไรจากอัตราแลกเปลี่ยนกว่า 520 ล้านบาทจากไตรมาสเดียวกันของปีก่อนขาดทุนเกือบ 500 ล้านบาท
ด้วยตัวเลขงบการเงิน SPRC ออกมาน่าผิดหวัง.!? ส่งสัญญาณไปถึงงบโรงกลั่นอื่น ๆ ไม่ว่าจะเป็นบริษัท ไทยออยล์ จำกัด (มหาชน) หรือ TOP, บริษัท ไออาร์พีซี จำกัด (มหาชน) หรือ IRPC, บริษัท เอสโซ่ (ประเทศไทย) จำกัด (มหาชน) หรือ ESSO, บริษัท พีทีที โกลบอล เคมิคอล จำกัด (มหาชน) หรือ PTTGC และบริษัท บางจาก คอร์ปอเรชั่น จำกัด (มหาชน) หรือ BCP ที่มีอันได้เสียวสันหลังไปตาม ๆ กัน..!?
แน่นอนบรรยากาศการลงทุน “หุ้นโรงกลั่น” ต้องโดนผลกระทบเชิงลบอย่างหลีกเลี่ยงไม่ได้ เป็นเหตุให้ตลอดช่วงสัปดาห์นี้เกิดปรากฏการณ์ “เฝ้าระวัง” มากกว่า “การเข้าลงทุน” จนกว่าผลประกอบการไตรมาส 3/61 ของแต่ละแห่งจะประกาศออกมาอย่างชัดเจน
อย่างไรก็ตามดูจากงบการเงิน SPRC มิได้หมายความว่าโรงกลั่นอื่น ๆ จะดูเลวร้ายตามไปด้วย เนื่องจากโรงกลั่นแต่ละแห่งมีโปรดักต์ที่แตกต่างกันออกไป ไม่ว่าจะสายอะโรเมติกส์หรือสายโอเลฟินส์ หรือมูลค่าเพิ่มอื่น ๆ
ทว่า..ในเชิงเซนติเมนต์ ดูเสียหายไม่น้อยทีเดียว..!!??
คงต้องจับตาดูกันละว่า SPRC จะทำให้ “โรงกลั่น” วงแตกหรือไม่ !??
เดี๋ยวคงจะได้รู้กัน..!!!!!
… อิอิอิ…